Bushy Park
<s>Bushy Park je drugi po veličini od osam londonskih kraljevskih parkova, koji se nalazi u boroughu Richmond upon Thames.</s><s>Park ima površinu od 450 hektara i nalazi se pored dvorca Hampton Court.</s><s>Mješavina je šuma, jezera, vrtova i travnjaka po kojima slobodno šeću jeleni.</s>

<s>Historija 
Bushy je postao kraljevski park 1529., kad ga je kardinal Wolsey poklonio kralju Henryu VIII zajedno sa Dvorcem Hampton Court, do tada je to bilo poljoprivredno zemljište.</s><s>Henry VIII je taj teren odmah pretvorio u loviše za jelene i ogradio ga zidom od opeke, dio tog zida i danas je vidljiv na sjevernoj strani puta za Hampton Court.</s><s>Jeleni su se i dalje lovili tokom 17. vijeka, ali se karakter parka se promijenio.</s><s>Kralj Charles Stuart je 1610. dao prokopati kanal Longford dug19 km, kojim je donio vodu iz rijeke Colne u Hertfordshiru.</s><s>Taj rukom iskopani kanal, koji danas izgleda potpuno prirodno,  uvelike je izmjenio floru i faunu parka.</s>

<s>Tokom 17. i 18. vijeka podignuto je nekoliko objekata, oni su korišteni kao lovačke kuće i stanovi za čuvare.</s><s>Jedna od njih, kuća Bushy, danas pripada Nacionalnom laboratoriju za fiziku.</s><s>Tokom Prvog svjetskog rata u parku su bili stacionirani kanadski vojnici, pa je lovačka kuća Upper Lodge pretvorena u njihovu bolnicu.</s><s>U uspomenu na njih je 1992. podignut memorijalni stup u Woodland Gardensu.</s>

<s>Za vrijeme Drugog svjetskog rata, dio parka postao je Camp Griffiss, baza američke 8. armije ratne aviacije, a kasnije Vrhovni štab savezničkih snaga.</s><s>To je bilo mjesto gdje je general Eisenhower planirao Operaciju Overlord.</s><s>Većina baraka je uklonjena iz kampa 1963., ali se još uvijek mogu vidjeti njihovi tragovi.</s><s>Park se i danas intezivno pošumljuje najveća površina je Woodland Gardens u jugoistočnom kutu parka, čije je formiranje počelo u 20. vijeku, a uključuje i šume Waterhouse i Pheasantry Plantations.</s><s>To područje se danas obnovlja u sklopu projekta vrijednog 7,2 miliona funti, dio sredstava daje državna lutrija.</s>

<s>Izvori</s>

<s>Vanjske veze</s>

<s>Bushy Park na portalu The Royal Parks</s>

<s>Parkovi u Londonu</s>

